OpenLLM-France/wikimedia huggingface dataset:
# Jungkook

Jeon Jung Kook (en hangul: 전정국) (Busan, 1 de setembre de 1997), més conegut amb el seu nom artístic Jungkook, és un cantant del grup sud-coreà BTS des del 2013 i ocupa el lloc de vocalista principal, ballarí i maknae.

## Biografia

Als 13 anys va fer una prova per al concurs K2, on va ser eliminat en una de les rondes. Quan va tornar a casa va rebre la sol·licitud de 8 companyies diferents, però finalment es va decidir per Big Hit Entertainment. Amb 14 anys (2 anys abans de debutar) el van enviar a Movement Lifestyle (una escola de ball) durant un mes per poder perfeccionar les coreografies. Allà va aprendre diversos estils de ball, com ball urbà, ball d'alt rendiment, etc.

## 2015

L'octubre del 2015 va col·laborar amb diversos artistes coreans i líders polítics amb la cançó One Dream One Korea, que descriu l'anhel de l'unificació de Corea del Sud amb Corea del Nord. A finals d'any va realitzar diversos covers. Va cantar Paper Hearts de Tori Kelly, Lost Stars d'Adam Levine, Nothing Like Us de Justin Bieber i Fools de Troye Sivan. També va fer un duet amb Zion.T a KBS Gayo Daechukje.

## 2016

El juny de 2016 es va anunciar la col·laboració de JungKook amb Jo Se-ho, Ki Min-seok, Yoo Byung-jae, conjunt a altres artistes pel programa Flower Crew. Va ser el primer programa de varietats que va realitzar sol.
# Karahna

Karahna fou una ciutat del sud-est de Hattusa, a la Terra Alta Hitita, conquerida pels kashkes de la ciutat hegemònica de Pishuru vers el 1300 aC. Correspon a la ciutat turca de Sulusaray.

## Referències

* ↑ Barjamovic, 2011, p. 282.

## Bibliografia

* Barjamovic, G. A Historical Geography of Anatolia in the Old Assyrian Colony Period (en anglès). Museum Tusculanum Press, 2011. ISBN 9788763536455.
# Kazys Šimonis

Kazys Simonis (25 d'agost de 1887 - 5 de juliol de 1978) fou un conegut pintor lituà.

## Biografia

K. Simonis va néixer el 25 d'agost de 1887 a Starkonys, prop de Kupiškis, al nord de Lituània. Va estudiar òrgan, també estava interessat en història i l'etnografia. Entre 1909 i 1911, va anar a treballar amb el seu germà als Estats Units. El 1911 va tornar a Lituània, i va ser cridat al servei militar per la Rússia tsarista. En aquesta època pintava sovint. Va perferccionar la seva tècnica amb Tadas Daugirdas (1908-1910), i servint en l'Exèrcit rus a Kíev va entrar en contacte amb un pintor local (1911-1917). Més endavant, a Sant Petersburg, aniria a classes nocturnes de dibuix (1917-1918).
El 1919 es va establir a Kaunas, on va participar activament en la vida cultural de les associacions d'artistes lituans. Entre 1919 i 1924, va ser professor de dibuix a l'escola secundària de Kaunas, fent també cursos de formació del professorat. El 1923, va marxar a estudiar art a Berlín.
El 1926 va rebre una beca de 2 anys per estudiar a París, del Ministeri d'Educació lituà. Entre 1934-1945, va treballar a l'Escola d'Art de Kaunas, com a gestor de biblioteques. Entre 1951 i 1959, treballà a la Universitat Tecnològica de Kaunas com a tècnic del departament d'arquitectura. Va morir a l'edat de 91 anys, i va ser enterrat a cementiri Petrašiūnai, a Kaunas.

## Premis i reconeixements

* 1962 República Socialista Soviètica de Lituània - Premi al Treballador de l'Art Honrat
* 1972 República Socialista Soviètica de Lituània - Premi a l'Artista popular

## Referències

* ↑ http://vilniauskupiskenai.blogspot.com/2007/08/kazys-imonis-130.html

## Enllaços externs

* Web oficial de Kazys Simonis Arxivat 2013-12-13 a Wayback Machine.
# Kantharia

Kantharia (Kuntharia) fou un petit estat tributari protegit al prant de Jhalawar a l'agència de Kathiawar, província de Gujarat, presidència de Bombai. La superfície era de 36 km² i estava format per dos pobles amb cinc tributaris separats, pagant un tribut de 149 lliures al govern britànic i 20 al Gaikwar de Baroda; els ingressos estimats el 1881 eren de 1049 lliures. Els cinc propietaris talukdars eren jhala rajputs de casta.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# L'home invisible

«L'home invisible» té aquests significats:
* L'home invisible (novel·la), novel·la d'H.G. Wells, del 1897
* L'home invisible (Salvador Dalí), obra del pintor Salvador Dalí
* Cinema:
** L'home invisible (pel·lícula de 1933), pel·lícula dirigida per James Whale
** L'home invisible (pel·lícula de 2020), pel·lícula dirigida per Leigh Whannell
# Kuren

Kuren (en rus: Курень) és un poble de l'óblast d'Ivànovo, a Rússia, que en el cens del 2010 tenia 101 habitants.

## Referències

* ↑ Итоги Всероссийской переписи населения 2010 года, том 1. Численность и размещение населения Ивановской области Arxivat 2018-12-23 a Wayback Machine. (en rus).
# Kelly Preston

Kelly Kamalelehua Smith, coneguda artísticament com Kelly Preston (Honolulu, Hawaii, 13 d'octubre de 1962 - Clearwater, Florida, 12 de juliol de 2020), va ser una actriu de cinema i televisió i model estatunidenca.

## Vida professional

La seva filmografia principal inclou títols com Poc abans de mitjanit (1983), Christine (1983), Admiradora secreta (1985), Twins (1988), Obert fins a la matinada (1996), Curdled (1996), Jerry Maguire (1996), Addicted to Love (1997), For Love of the Game (1999), Camp de batalla: la Terra (2000), El gat (2003), Eulogy (2004), Sentència de mort (2004), The Last Song (2010) i Des de París amb amor (2010). També va treballar en sèries de televisió com Medium (2008), entre d'altres.

## Vida personal

Poc abans d'obtenir el seu primer paper important en el cinema a la pel·lícula Mischief (1985) va canviar el seu cognom pel de Preston.
Va conèixer John Travolta el 1987 durant el rodatge de la pel·lícula Els experts, amb qui es va casar el 1991 a París en una cerimònia segons el culte que ambdós professaven, la Cienciologia, que va considerar-se invàlida, i novament una setmana més tard a Florida. Amb Travolta va tenir dos fills, Jett i Benjamin, i una filla, Ella Blue. L'any 2009 Jett, el seu fill gran, que patia autisme i la malaltia de Kawasaki, va morir mentre la família estava de vacances a les Bahames.
Kelly Preston va morir el 12 de juliol de 2020 a causa de complicacions derivades d'un càncer de mama.

## Referències

* 1 2 3 «Mor l'actriu Kelly Preston, dona de John Travolta». Ara, 12-07-2020.
* ↑ «John Travolta's teenage son dies» (en anglès). BBC News, 03-12-2009 [Consulta: 4 gener 2022].
# Krasnoiàrovka

Krasnoiàrovka (en rus: Краснояровка) és un poble (un possiólok) del krai de Primórie, a l'Extrem Orient de Rússia, que en el cens del 2010 tenia 102 habitants.

## Referències

* ↑ Законодательное Собрание Приморского края. Закон Приморского края № 161-КЗ от 14 ноября 2001 г «Об административно-территориальном устройстве Приморского края», в ред. № 148-КЗ от 8 ноября 2007 г.
# Krasnogórovka

Krasnogórovka - Красногоровка (rus) - és un poble del krai de Krasnodar, a Rússia. Es troba a la vora dreta del riu Kugo-Ieia, afluent del Ieia, a 25 km al nord de Krilóvskaia i a 183 km al nord-est de Krasnodar, la capital. Pertany al municipi de Kugoiéiskaia.

## Referències

* ↑ «Красногоровка (Краснодарский край) | это... Что такое Красногоровка (Краснодарский край)?» (en rus). [Consulta: 17 setembre 2022].
# Krasnoiàrske

Krasnoiàrske (en (ucraïnès): Красноярське) és un poble de la República Autònoma de Crimea a Ucraïna, que el 2014 tenia 626 habitants. Pertany al districte de Txornomórske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Kurt Ehrensperger

Kurt Ehrensperger (Bülach, 28 de juliol de 1954) va ser un ciclista suís. Va guanyar una medalla de bronze al Campionat del Món de contrarellotge per equips de 1978.

## Palmarès

* 1978
** 1r al Gran Premi Guillem Tell i vencedor de 2 etapes
* 1979
** 1r al Giro del Mendrisiotto

## Referències

* Fitxa sitiodeciclismo.net
* Fitxa cyclebase.nl
# La Alameda de Gardón

La Alameda de Gardón és un municipi de la província de Salamanca a la comunitat autònoma de Castella i Lleó. Limita al Nord amb Aldea del Obispo, a l'Est amb Villar de Argañán i Gallegos de Argañán, al Sud amb Fuentes de Oñoro i a l'Oest amb Almeida.

## Demografia

Evolució demogràfica :
| 1991 | 1996 | 2001 | 2004 |
| 163 | 184 | 143 | 138 |

## Enllaços externs

* Enllaç a Wikisalamanca Arxivat 2009-05-19 a Wayback Machine.
# La Aguada y Costa Azul

* No s'ha de confondre amb La Aguada o Costa Azul (Canelones).
La Aguada y Costa Azul és una localitat balneària de l'Uruguai, ubicada al departament de Rocha.

## Història

El 21 de desembre de 1995 La Aguada y Costa Azul va rebre la categoria de "poble" pel decret Nr. 12.253.

## Població

La Aguada y Costa Azul tenia 1.103 habitants, d'acord amb les dades del cens de 2004.
| Any | Població |
| 1963 | 210 |
| 1975 | 454 |
| 1985 | 967 |
| 1996 | 1.125 |
| 2004 | 1.103 |
| 2011 | 1.090 |
Font: Institut Nacional d'Estadística de l'Uruguai

## Referències

* ↑ Dades estadístiques de l'Institut Nacional d'Estadística de l'Uruguai (INE) - Cens de 2004 (castellà)
* ↑ Dades estadístiques de l'Institut Nacional d'Estadística de l'Uruguai - 1963–1996 Arxivat 2012-05-18 a Wayback Machine. (DOC)

## Enllaços externs

* Mapa de La Aguada y Costa Azul Arxivat 2019-06-01 a Wayback Machine. (PDF; 182 kB)
# Kingsley (Iowa)

Kingsley és una població dels Estats Units a l'estat d'Iowa. Segons el cens del 2000 tenia 1.245 habitants.

## Demografia

Segons el cens del 2000, Kingsley tenia 1.245 habitants, 524 habitatges, i 344 famílies. La densitat de població era de 300,4 habitants/km².
Dels 524 habitatges en un 28,6% hi vivien nens de menys de 18 anys, en un 57,8% hi vivien parelles casades, en un 6,3% dones solteres, i en un 34,2% no eren unitats familiars. En el 32,8% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,7% tenia menys de 18 anys, un 6,3% entre 18 i 24, un 22,5% entre 25 i 44, un 19,6% de 45 a 60 i un 26,8% 65 anys o més.
L'edat mediana era de 42 anys. Per cada 100 dones de 18 o més anys hi havia 81,6 homes.
La renda mediana per habitatge era de 34.697 $ i la renda mediana per família de 41.513 $. Els homes tenien una renda mediana de 33.750 $ mentre que les dones 24.844 $. La renda per capita de la població era de 19.052 $. Entorn del 4,4% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kingsley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Kingsley». American Fact Finder. Oficina del Cens dels Estats Units, 12-01-2010.
# La Perera

la Perera és una masia al sud-oest d'Avià inclosa en l'Inventari del Patrimoni Arquitectònic de Catalunya.

## Arquitectura

Masia orientada cap a migdia d'estructura difícil de comprendre. És molt probable que respongués en origen a la tipologia clàssica de masia de tres crugies de planta regular, però amb el temps ha estat tan modificada que avui resulta confusa. Sobretot pel que fa al seu interior, completament transformat adaptant-lo a funcions de restaurant, que és l'ús actual.
A l'exterior, podem veure que els murs són de pedres unides amb morter i les cobertes a dues aigües amb teula àrab. Al cantó de ponent hi ha un assecador tancat amb una barana de fusta. Voltant tota l'era ens trobem tot de dependències annexes, de tipologia similar a la de la masia.

## Història

El porxo, avui desaparegut, era el més antic i fou la casa dels masovers. No fou fins més tard que els propietaris feren l'actual casa.
Des del segle xvi és documentada la Paraire o la Parera. La pubilla d'aquesta va contraure matrimoni amb l'hereu de Salvans de Biure, i s'establiren a la casa de l'últim, a Avià, casa coneguda com a Salvans. La mateixa família va construir, fora del nucli del poble, la caseta de Salvans.
Actualment la Parera és un restaurant.

## Referències

* 1 2 3 4 «Mas la Parera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 agost 2014].
* ↑ diversos autors. El Berguedà. Barcelona: Generalitat de Catalunya. Direcció General de Patrimoni Cultural, 1994, p. 144. ISBN 8439326718.
# Kunova Teplica

Kunova Teplica és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1243.
# Kunoy

Kunoy, en danès Kunø, és una de les divuit illes que conformen l'arxipèlag de les Fèroe. Té una superfície de 35.5 km² i una població de 156 habitants (2020). El seu nom significa "illa de les dones" i es contraposa al nom de l'illa veïna anomenada Kalsoy, que significa "illa dels homes". És una de las sis illes que conformen la regió feroesa de Norðoyar. Kunoy acull dues poblacions: Kunoy i Haraldssund. Des del 1988 hi ha un túnel que enllaça ambdues localitats.

## Geografia

Kunoy forma part de les anomenades "illes del nord" (Norðoyar), situades al el nord-est de les Illes Fèroe. Es troba separada de Kalsoy pel Kalsoyarfjørður i de Borðoy pel Haraldssund. Com la veïna Kalsoy, Kunoy té una forma allargada perfilada per una serralada basàltica que la recorre de nord a sud. El punt més alt de l'illa és el Kúvingafjall, amb 830 metres. Aquest sistema muntanyós té valls glacials banyades per petits rius que formen cascades en alguns casos.
Només hi ha dos nuclis de població a l'illa: Kunoy, a la costa sud-occidental, i Haraldssund, a la costa sud-oriental. Ambdues localitats es comuniquen entre si a través del túnel de Kunoy (Kunoyartunnilin), que té poc més de 3 km de longitud. A Haraldssund, l'illa connecta amb Borðoy a través d'un pont.

## Història

Kunoy ha estat poblada des de les primeres colonitzacions nòrdiques de les Illes Fèroe. Haraldssund és molt probablement un d'aquests casos, ja que el seu origen és anterior al 1200. El poble de Kunoy, per la seva banda, podria ser igual d'antic, però no apareix esmentat en cap font escrita fins al segle xiv, quan surt a la Hundabrævið. Antigament existia un tercer nucli de població anomenat Skarð, a la costa oriental. Tanmateix, la totalitat de la població masculina (7 homes d'edats compreses entre els 14 i els 70 anys) va morir en un accident marítim ocorregut la vigília de Nadal de 1913, cosa que va suposar que totes les dones i nens residents en aquest poble emigressin a Haraldssund. Un dels fills més famosos d'aquesta població abandonada va ser Símum av Skarði (1872 - 1942), que va aconseguir ser un influent pedagog a l'arxipèlag, a més de compondre'n l'himne nacional.

## Referències

* ↑ «Population 01.01.2020» (en anglès). Statistical Database, 01-01-2020. [Consulta: 18 maig 2021].
* ↑ «Fjøll» (en feroès). Arxivat de l'original el 2011-07-20. [Consulta: 16 desembre 2018]. «Llista de muntanyes de les Fèroe per alçada.»

## Vegeu també

* Llista de muntanyes de les Illes Fèroe
* Llista de fiords de les Illes Fèroe
* Llista de túnels de les Illes Fèroe

## Enllaços externs

* Pagina oficial de Kunoy
# Colibrí amazília d'Hondures

El colibrí amazília d'Hondures (Amazilia luciae) és una espècie d'ocell de la família dels troquílids (Trochilidae) que habita zones relativament àrides de les terres baixes d'Hondures properes al Carib.
# Anaconda verda

L'anaconda verda o anaconda comuna (Eunectes murinus) és una espècie de serp de la família Boidae. És potser la serp més grossa coneguda; les femelles, normalment més grans que els mascles, arriben a un terme mitjà d'entre 5 a 7 metres de llarg i un pes de 45 a 80 kg, mentre que els mascles arriben a una longitud de dos metres i mig.
L'anaconda verda és endèmica de Sud-amèrica; habita les conques dels rius Amazones i Orinoco, a més d'altres enclavaments al Brasil, Bolívia, Colòmbia, Guyana, el Perú, Veneçuela i l'illa Trinitat.
L'anaconda verda més gran que s'ha registrat oficialment tenia 9 metres de llarg i pesava 140 kg; aquesta és la grandària màxima per a una anaconda i el límit dels espècimens més grans. No obstant això, s'ha esmentat l'existència de femelles de fins a 12 metres de longitud i 250 kg de pes, amb un diàmetre de fins a 40 cm, però es tracta d'informes vagues i no confirmats. Els mascles són significativament menors, en el cas més marcat de dimorfisme sexual entre els escatosos. Aquesta grandària és més sorprenent en vista de l'escassa vida de l'animal, que rares vegades supera els 15 anys, encara que es documenten casos de fins a 50 anys. Està entre els 10 animals més poderosos del món segons els zoòlegs.
La majoria de les troballes de grans anacondes no han estat científicament verificades, per la qual cosa està en dubte quant poden créixer realment aquestes serps. En nombrosos estudis científics de camp rarament s'han amidat exemplars de més de 5.5 m.
# Cal Patet (Sudanell)

Cal Patet és una obra de Sudanell (Segrià) inclosa a l'Inventari del Patrimoni Arquitectònic de Catalunya.

## Descripció

Habitatge entre mitgeres de planta baixa i dos pisos. Molt modificada a l'interior, quedant, com a referència de la construcció d'altres èpoques, la façana. Sembla que aquesta ha estat retallada pels dos costats. A una construcció de finals del segle xvi li han canviat les obertures que tenien llinda d'una sola peça amb cantell conopial, obrint balcons i una nova porta. El balcó central és suportat per grosses carteles granades.

## Referències

* ↑ «Cal Patet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 octubre 2018].
# Casa Ipàtiev

La casa Ipàtiev (en rus Дом Ипатьева, Dom Ipàtieva), enderrocada el 1977, fou la llar d'un comerciant a Iekaterinburg (Rússia). En aquesta casa assassinaren el tsar Nicolau II de Rússia i diversos membres de la seva família (la seva esposa i tots els seus fills), a més dels servents, durant la Revolució bolxevic. El seu nom és idèntic al del Monestir d'Ipàtiev a Kostromà, des d'on els Romànov arribaren al tron.

## Història

A la dècada de 1880, Ivan Redíkortsev, un funcionari involucrat en la indústria minera, encarregà una casa de dos pisos que es construí al vessant d'un turó. Tenia una façana de 31 metres. El 1898, la mansió passà a I. Xaràviev, un comerciant d'or de mala reputació. Deu anys més tard, la casa fou adquirida per Nikolai Ipàtiev, un enginyer militar, que convertí la planta baixa en la seva oficina.
El tsar, la seva esposa Alexandra, les seves quatre filles (Olga, Tatiana, Maria i Anastàsia) i el seu fill Aleix, a més del doctor Ievgueni Botkin, l'assistent Anna Demídova, el cuiner Ivan Kharitónov i el majordom Aloïzi Trupp foren assassinats a la casa Ipàtiev per un esquadró de la policia secreta bolxevic sota el comandament de Iàkov Iurovski, entre el 16 i el 17 de juliol de 1918.
El 1977, el llavors primer secretari de la regió, Borís Ieltsin, ordenà la demolició de la casa Ipàtiev. Després de la caiguda de la Unió Soviètica, sobre aquest lloc es construí una Església Ortodoxa.

## Enllaços externs

* Imatges sobre la casa Ipàtiev
* Memorial Romànov (en anglès)
# Carlí (grup de bolets)

Els carlins són carlets de barret de tons clars i làmines són de color bru a bru pàl·lid (cafè amb llet).
El carlí ver o fals carlet de pi (Hebeloma laterinum), també anomenat carlet i carlot és corrent en pinedes sobre sòls calcaris de localitats termòfiles; el carlí de rave o fals carlet roig (Hebeloma sinapizans), creix en tota mena de sòls

## Espècies de carlins

Les espècies de carlins més corrents són:
* Hebeloma laterinum, carlí
* Hebeloma alpinum, carlí alpí
* Hebeloma sarcophyllum, carlí carni
* Hebeloma leucosarx, carlí clar
* Hebeloma anthracophilum, carlí de carbonera
* Hebeloma crustuliniforme, carlí de crosta de pa
* Hebeloma sinapizans, carlí de rave
* Hebeloma sacchariolens, carlí dolç
* Hebeloma theobrominum), carlí truncat

## Referències

* 1 2 «Carlins · micopedia.cat». [Consulta: 18 octubre 2023].
* 1 2 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ Llimona, X. et al., 1991. Fongs i líquens. Història Natural dels Països Catalans, 10. Enciclopèdia Catalana, S. A., Barcelona, 528 pp. ISBN 8485194527
* ↑ Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
* 1 2 Llistosella, Jaume. «Mòdul Fongs. Banc de Dades de Biodiversitat de Catalunya. Generalitat de Catalunya i Universitat de Barcelona.», 2013.
* ↑ Læssøe, Thomas; Petersen, Jens H. Fungi of Temperate Europe. Princeton: Princeton University Press, 2019. ISBN 9780691180373.
* ↑ Gràcia i Barba, Enric. La Clau dels Bolets. Volum 1. El Papiol: efadòs, 2021, p. 112. ISBN 978-84-19239-32-7.
# Carlyss

Carlyss és una població dels Estats Units a l'estat de Louisiana. Segons el cens del 2000 tenia 5.049 habitants.

## Demografia

Segons el cens del 2000, Carlyss tenia 5.049 habitants, 1.473 habitatges, i 1.132 famílies. La densitat de població era de 130,5 habitants/km².
Dels 1.473 habitatges en un 38,6% hi vivien nens de menys de 18 anys, en un 61% hi vivien parelles casades, en un 10,8% dones solteres, i en un 23,1% no eren unitats familiars. En el 18,1% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,13.
Per edats la població es repartia de la següent manera: un 28,7% tenia menys de 18 anys, un 9,3% entre 18 i 24, un 31,3% entre 25 i 44, un 21,3% de 45 a 60 i un 9,4% 65 anys o més.
L'edat mediana era de 33 anys. Per cada 100 dones de 18 o més anys hi havia 97,1 homes.
La renda mediana per habitatge era de 37.358 $ i la renda mediana per família de 41.583 $. Els homes tenien una renda mediana de 36.042 $ mentre que les dones 19.063 $. La renda per capita de la població era de 17.956 $. Entorn del 8,1% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Carlyss». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Carlyss». American Fact Finder. Oficina del Cens dels Estats Units, 12-01-2010.